CELEX: 32013R1364
Language: lt
Date: 2013-12-17 00:00:00
Title: 2013 m. gruodžio 17 d. Komisijos įgyvendinimo reglamentas (ES) Nr. 1364/2013, kuriuo iš dalies keičiamos Komisijos reglamento (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 taikymo taisyklės, nuostatos dėl neekologiškai augintų akvakultūros gyvūnų jauniklių ir dvigeldžių moliuskų neekologiškų kiaušinių panaudojimo ekologinėje akvakultūroje

19.12.2013   
            
            
               LT
            
            
               Europos Sąjungos oficialusis leidinys
            
            
               L 343/29
            
         KOMISIJOS ĮGYVENDINIMO REGLAMENTAS (ES) Nr. 1364/2013
   2013 m. gruodžio 17 d.
   kuriuo iš dalies keičiamos Komisijos reglamento (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 taikymo taisyklės, nuostatos dėl neekologiškai augintų akvakultūros gyvūnų jauniklių ir dvigeldžių moliuskų neekologiškų kiaušinių panaudojimo ekologinėje akvakultūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 13 straipsnio 3 dalį, 15 straipsnio antrą dalį ir 40 straipsnį,
   kadangi:
   
               (1)
            
            
               Reglamentu (EB) Nr. 834/2007 nustatomi pagrindiniai jūros dumblių ir akvakultūros gyvūnų ekologinės gamybos reikalavimai. Komisijos reglamente (EB) Nr. 889/2008 (2) yra nustatytos išsamios šių reikalavimų įgyvendinimo taisyklės;
            
         
               (2)
            
            
               nuo 2012 m. lapkričio mėn. iki 2013 m. balandžio mėn. kai kurios valstybės narės pateikė prašymus persvarstyti ekologinei akvakultūros produktų gamybai galimų naudoti produktų, medžiagų ir technologijų taisykles. Šiuos prašymus turėtų įvertinti Komisijos sprendimu (EB) Nr. 2009/427 (3) įsteigta konsultacinė ekologinės gamybos ekspertų grupė; remdamasi tokiu įvertinimu, Komisija ketina nuspręsti, ar tas taisykles 2014 m. reikia persvarstyti;
            
         
               (3)
            
            
               kai kuriuose iš šių prašymų teigiama, kad rinkoje nebuvo pakankamai ekologiškai augintų jauniklių ir ekologiškų moliuskų kiaušinių, kad būtų laikomasi Reglamento (EB) Nr. 889/2008 25e ir 25o straipsnių reikalavimų;
            
         
               (4)
            
            
               ekologiškai augintų jauniklių ir ekologiškų moliuskų kiaušinių vis dar trūksta, todėl siekiant užtikrinti tęstinumą ir kad nebūtų trikdoma ekologinė akvakultūros produktų gamyba Sąjungoje, o ekologiškai augintų jauniklių ir ekologiškų moliuskų kiaušinių rinka turėtų laiko plėstis, reikėtų, kol nėra ekspertų vertinimo, Reglamento (EB) Nr. 889/2008 25e straipsnio trečioje dalyje ir 25o straipsnio pirmos dalies trečioje pastraipoje numatyto 50 % dydžio taikymą atidėti iki 2014 m. gruodžio 31 d.;
            
         
               (5)
            
            
               todėl Reglamentas (EB) Nr. 889/2008 turėtų būti atitinkamai iš dalies pakeistas;
            
         
               (6)
            
            
               šiame reglamente numatytos priemonės atitinka Ekologinės gamybos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 889/2008 iš dalies keičiamas taip:
   
               1.
            
            
               25e straipsnio trečia dalis pakeičiama taip:
               „3.   Į ūkį pristatomų neekologiškai augintų akvakultūros gyvūnų jauniklių didžiausia procentinė dalis iki 2011 m. gruodžio 31 d. turi sumažėti iki 80 %, iki 2014 m. gruodžio 31 d. – iki 50 %, o iki 2015 m. gruodžio 31 d. – iki 0 %.“
            
         
               2.
            
            
               25o straipsnio pirmos dalies trečia pastraipa pakeičiama taip:
               „Tačiau neekologiškų dvigeldžių moliuskų kiaušinius iš inkubatorių galima pristatyti į ekologinės gamybos vienetus neviršijant šių didžiausių procentinių dalių: 80 % iki 2011 m. gruodžio 31 d., 50 % iki 2014 gruodžio 31 d. ir 0 % iki 2015 gruodžio 31 d.“
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. gruodžio 31 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 189, 2007 7 20, p. 1.
   
      (2)  2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).
   
      (3)  2009 m. birželio 3 d. Komisijos sprendimas 2009/427/EB, kuriuo sudaroma konsultacinė ekologinės gamybos ekspertų grupė (OL L 139, 2009 6 5, p. 22).